Diari Oficial de la Generalitat Valenciana


Sumari del DOGV 5624, del 23-10-2007 (2007/12904)

RESOLUCIÓ de 19 de setembre de 2007, del Servici Territorial d'Energia, per la qual se sotmet a informació pública la sol·licitud d'autorització administrativa, aprovació del projecte d'execució, reconeixement, en concret, d'utilitat pública i l'estudi d'impacte ambiental del projecte LAMT 20 kV per a tancament entre dos LAMT 20 kV existents, propietat d'Iberdrola, en els termes municipals d'Aigües i Orxeta (Alacant). Expedient ATLINE/2006/244/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/12639


Data del document
:   19-09-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Orxeta
    * Aigües
    * indústria elèctrica
    * empresa privada

RESOLUCIÓ de 19 de setembre de 2007, del Servici Territorial d'Energia, per la qual se sotmet a informació pública la sol·licitud d'autorització administrativa, aprovació del projecte d'execució, reconeixement, en concret, d'utilitat pública i l'estudi d'impacte ambiental del projecte LAMT 20 kV per a tancament entre dos LAMT 20 kV existents, propietat d'Iberdrola, en els termes municipals d'Aigües i Orxeta (Alacant). Expedient ATLINE/2006/244/03. [2007/12744]  
Als efectes que establixen l'article 53 de la Llei 54/1997, de 27 de novembre, del Sector Elèctric; l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; en relació amb els articles 17 de la Llei d'Expropiació Forçosa, de 16 de desembre de 1954, i el 56 del seu Reglament (Decret de 26 d'abril de 1957); així com en el Reglament (Decret 162/1990, de 15 d'octubre, modificat pel Decret 32/20764, de 10 de març) per a l'execució de la Llei 2/1989, de 3 de març, d'Impacte Ambiental de la Generalitat Valenciana; se sotmet a informació pública el projecte d'instal·lació elèctrica següent.  
Peticionari: Iberdrola Distribución Eléctrica, SAU, amb CIF A-95075578, i domicili a l'efecte de notificacions a Alacant, carrer Calderón de la Barca, núm. 16 (CP 03780).  
Objecte de la petició: autorització administrativa, aprovació del projecte d'execució, reconeixement en concret d'utilitat pública i estimació d'impacte ambiental del projecte LAMT 20 kV per a tancament entre dos LAMT 20 kV existents, propietat d'Iberdrola, en els termes municipals d'Aigües i Orxeta (Alacant).  
Finalitat de la instal·lació: realitzar un tancament entre la LAMT existent en els voltants de la partida Madroñal, en el terme municipal d'Aigües i la LAMT existent en els voltants de la partida Cantarella, en el terme municipal d'Orxeta, a fi de millorar i garantir una bona qualitat de servici.  
Característiques principals: tensió nominal: 20 kV; longitud: 2.237 metres; nre. de suports: 15; conductors: tipus LA-56 amb secció equivalent de 54,6 mm² de Al amb formació de simple circuit i amb un conductor per fase; origen i final: origen en el suport existent (actual derivació a CTI) i final en el suport que cal col·locar sota línia per a mantindre l'alimentació a la CTI existent i procedir a la LAMT projectada.  
Pressupost: quarenta-vuit mil cinc-cents dotze euros (48.512,00 €).  
El titular ha sol·licitat sobre les finques descrites en la relació annexa, servitud de pas aeri d'energia elèctrica que comprén a més de la volada sobre el predi servent, l'establiment de pals, torres o suports fixos per a la sustentació de cables conductors d'energia.  
La qual cosa es fa pública per a coneixement general i, especialment, dels propietaris de terrenys i la resta de titulars afectats pel projecte esmentat, la relació del qual s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la conselleria d'Infraestructures i Transport, situat en la Torre Generalitat, rambla Méndez Núñez, 41, planta 5ª (CP 03868) i presentar les al·legacions que consideren oportunes en el termini de 30 dies, comptadors partir de l'endemà de la inserció d'este anunci. Els plànols parcel·laris podran ser igualment consultats en els ajuntaments d'Aigües i Orxeta (Alacant).   
Alacant, 19 de setembre de 2007.- El cap del Servici Territorial d'Energia: Miguel García Mengual.  
Relació de béns i drets afectats pel projecte de: LAMT per a tancament entre dos LAMT 20 kv existents, propietat d'Iberdrola. Província d'Alacant.  
Terme municipal d'Aigües  
  
Terme municipal d'Orxeta  
Relacion de bienes y derechos afectados por proyecto de: LAMT para cierre entre dos LAMT 20 kv existentes, propiedad de Iberdrola. Provincia de Alicante.  
Término municipal de Aigües  
  
Término municipal de Orxeta  
